**Valtion ravitsemusneuvottelukunta** (VRN) on Suomen maa- ja metsätalousministeriön alainen määräaikainen asiantuntijaelin, jonka tehtävänä on kansallisten ravitsemussuositusten antaminen sekä ravitsemuspolitiikan kehittäminen. Ravitsemusneuvottelukunnan toimikausi kestää kolme vuotta, ja sen jäseninä on ollut ravitsemusasiantuntijoita sekä kuluttajien, maatalouden, teollisuuden, kaupan, joukkoruokailun ja muiden hallinnonalojen edustajia.

Ravitsemusneuvottelukunnan tärkeimpiä tehtäviä ovat sen toiminnan alkuajoista lähtien olleet kouluruokailun kehittäminen, kansan ravitsemustiedon kohentaminen ja kansanravitsemuksen tutkiminen. Valtion ravitsemusneuvottelukunta on antanut koko väestölle tarkoitettuja ravitsemussuosituksia vuosina 1987, 1998, 2005 ja 2014. Ravitsemussuositukset on tarkoitettu käytettäviksi ruokapalveluiden suunnittelussa, elintarvikkeiden kehitystyössä, ravitsemusopetuksen aineistona sekä arvioitaessa eri väestöryhmien ruoankäyttöä ja ravintoaineiden saantia.

Historia
--------

Vuonna 1936 Valtioneuvosto perusti maatalousministeriön esityksestä Kansanravitsemuskomitean, jonka tehtävänä oli tutkia maan kansanravitsemuksen tilaa. Komiteaa johtivat kansanedustaja Oskari Reinikainen ja sotaväen ylilääkäri Väinö Lindén. Kansanravitsemuskomitea julkaisi vuonna 1940 komiteamietinnön suomalaisten ravitsemustilasta, joka kiinnitti huomiota erityisesti puutostautien torjumiseen.

Kansanravitsemuskomitean työtä jatkoi Valtion ravitsemustoimikunta, jonka Valtioneuvosto perusti 1. huhtikuuta 1954 maatalousministeriön alaiseksi pysyväksi toimikunnaksi. Professori Artturi I. Virtanen oli yksi ravitsemustoimikunnan perustajista ja sen ensimmäinen puheenjohtaja. Vuonna 1970 toimikunnan nimeksi vaihdettiin valtion ravitsemusneuvottelukunta. Ravitsemustoimikunta koostui ravitsemusalan ja lääketieteen asiantuntijoista, lääkintä- ja maataloushallinnon edustajista ja kansanedustajista. Ravitsemusneuvottelukunnan jäseniksi kutsuttiin ravitsemusasiantuntijoita ja esimerkiksi kuluttajien, maatalouden, teollisuuden, kaupan, joukkoruokailun ja eri hallinnonalojen edustajia.

Kokoonpano
----------

Neuvottelukunta nimitetään kolmeksi vuodeksi kerrallaan, ja se koostuu puheenjohtajasta ja 15 jäsenestä. Jokaisen neuvottelukunnan työhön osallistuvan asiantuntijan mahdolliset sidonnaisuudet hyväksytetään neuvottelukunnan johtoryhmässä. 

Vuosiksi 2017–2020 nimetyn neuvottelukunnan puheenjohtajana toimi eläinlääketieteen tohtori ja maa- ja metsätalousministeriön elintarviketurvallisuusjohtaja Sebastian Hielm ja varapuheenjohtajana lääketieteen tohtori ja Terveyden ja hyvinvoinnin laitoksen tutkimusprofessori Suvi Virtanen. Jäseninä toimivat elintarviketieteen tohtori ja maa- ja metsätalousministeriön ylitarkastajaja Minna Huttunen, ravitsemustieteen dosentti ja sosiaali- ja terveysministeriön neuvotteleva virkamies Sirpa Sarlio, elintarviketieteiden tohtori ja Elintarviketurvallisuusviraston ylitarkastaja Marjo Misikangas, kemisti ja Elintarviketurvallisuusviraston erikoistutkija Johanna Suomi, ravitsemustieteen tohtori ja Terveyden ja hyvinvoinnin laitoksen tutkimuspäällikkö, Satu Männistö, Opetushallituksen opetusneuvos ja kotitalousopettaja Marjaana Manninen, elintarviketieteiden tohtori ja Työterveyslaitoksen johtava asiantuntija Jaana Laitinen, elintarviketieteiden tohtori ja Helsingin yliopiston elintarvike- ja ympäristötieteiden laitoksen professori Mikael Fogelholm, terveydenhuollon tohtori ja Itä-Suomen yliopiston kansanterveystieteen ja kliinisen ravitsemustieteen professori Ursula Schwab, valtiotieteen tohtori ja Tampereen yliopiston terveyssosiologian professori Piia Jallinoja, lääketieteen tohtori ja Turun yliopisto hammaslääketieteen laitoksen professori Satu Lahti, elintarvikekemian tohtori ja Luonnonvarakeskuksen johtava tutkija Anne Pihlanto, lääketieteen tohtori ja Suomen Sydänliitto ry:n terveysjohtaja Marjaana Lahti-Koski sekä Ammattikeittiöosaajat ry:n ruokapalvelujohtaja Elina Särmälä.

Puheenjohtajat

* professori Artturi I. Virtanen 1954–1967
* professori Paavo Roine (1967–1972)
* lääkintöneuvos Aimo Ojala (1973–1976)
* professori Matti Antila (1977–1983)
* neuvotteleva virkamies Matti Hannula (1984–1990)
* ylijohtaja Ilkka Vainio-Mattila (1990–1993)
* pääjohtaja Jussi Huttunen (1996–2002)
* ylijohtaja Jorma Hirn (2003–05)
* lääketieteen tohtori ja pääjohtaja Pekka Puska(2005–?)
* Jaana Husu-Kallio (2012–2014)
* eläinlääketieteen tohtori ja elintarviketurvallisuusjohtaja Sebastian Hielm(2017–2020)
* pääjohtaja Markku Tervahauta (9.11.2020-8.11.2023)

Lähteet
-------

1. ↑
2. 1 2 3 4  Valtion ravitsemusneuvottelukunnan historiikki (pdf) Evira.  Arkistoitu 27.2.2017. Viitattu 25.2.2017.
3. 1 2  Terveyttä ruoasta - Suomalaiset ravitsemussuositukset 2014 (pdf)  2014. Tampere:  Valtion ravitsemusneuvottelukunta.  Arkistoitu 27.2.2017. Viitattu 25.2.2017.
4. ↑  Kilpeläinen, Markku: Terveyttä edistävän ravinnon puolesta : ravitsemusvalistus Terveydenhoitolehdessä vuosina 1934 - 1961 (pdf) (Pro gradu -tutkielma)  1.11.2013. Oulu:  Oulun yliopisto. Viitattu 25.2.2017.
5. ↑   
VALTION RAVITSEMUSNEUVOTTELUKUNNAN HISTORIIKKI.
6. ↑  Valtion ravitsemusneuvottelukunta *web.archive.org*.  4.5.2012.  Arkistoitu 4.5.2012. Viitattu 4.3.2024.
7. 1 2  Sebastian Hielm maa- ja metsätalousministeriön elintarviketurvallisuusjohtajaksi *Maa- ja metsätalousministeriö*. Viitattu 1.4.2020.
8. ↑  Suvi Virtanen - THL *Terveyden ja hyvinvoinnin laitos*. Viitattu 1.4.2020.
9. ↑  Minna Huttunen on nimitetty elintarvikeylitarkastajan virkaan maa- ja metsätalousministeriöön *valtiolle.fi*. Viitattu 1.4.2020. [vanhentunut linkki]
10. ↑  Unelma-ammatissa *Helsingin yliopisto*.  4.12.2015. Viitattu 1.4.2020.
11. ↑  Väitös: puolukat ja lakat ehkäisevät paksusuolisyöpää *Ilta Sanomat*.  5.12.2007. Viitattu 1.4.2020.
12. ↑  KEMIAN TEKNIIKAN TUTKINTO-OHJELMA OPINTO-OPAS Kemian tekniikan osasto. Toimittanut Johanna Uusitalo - PDF Ilmainen lataus *docplayer.fi*. Viitattu 1.4.2020.
13. ↑
14. ↑  Lue miten laivan viinikassasta tuli opetusneuvos, joka ohjaa koko Suomen kouluruokailua *Maaseudun Tulevaisuus*. Viitattu 1.4.2020.
15. ↑  Satu Männistö - THL *Terveyden ja hyvinvoinnin laitos*. Viitattu 1.4.2020. [vanhentunut linkki]
16. ↑  Vuoden Tiedekongressivaikuttaja 2019 on ravitsemustieteen professori Mikael Fogelholm *tsv.fi*.  8.10.2019. Viitattu 1.4.2020.
17. ↑  Schwab Ursula: kliininen ravitsemustiede (18.12.1998) *www.oppi.uef.fi*. Viitattu 1.4.2020.
18. ↑
19. ↑  Anne Pihlanto-Leppälä: *Isolation and characterisation of milk-derived bioactive peptides*. fi, 1999. ISBN 978-951-29-1547-7. Teoksen verkkoversio (viitattu 1.4.2020).
20. ↑  Marjaana Lahti-Koski: Body mass index and obesity among adults in Finland : Trends and determinants.  *Väitöskirja*, 2001-11. Artikkelin verkkoversio.  en
21. 1 2
22. ↑
23. ↑
24. ↑  Pääjohtaja Markku Tervahaudasta Valtion ravitsemusneuvottelukunnan puheenjohtaja *ruokavirasto.fi*. Viitattu 6.2.2022. [vanhentunut linkki]

Aiheesta muualla
----------------

* Valtion ravitsemusneuvottelukunta – väestön ravitsemuksen edistäjä ja seuraaja. Ruokavirasto.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen maa- ja metsätalousministeriö |
| --- |
|  |
| Ministerit | 
* Maa- ja metsätalousministeri

 |  |
|  |
| Virkamiehet | 
* Kansliapäällikkö

 |
|  |
| Osastot | 
* Ruokaosasto
* Luonnonvaraosasto

 |
|  |
| Hallinto | 

|  |  |
| --- | --- |
| Virastot | 
* Ruokavirasto
* Luonnonvarakeskus Luke
* Maanmittauslaitos
	+ Paikkatietokeskus
* Suomen ympäristökeskus
* Turvallisuus- ja kemikaalivirasto

 |
|  |
| Yhtiöt ja liikelaitokset | 
* Metsähallitus

 |
|  |
| Toimielimet | 
* Valtion ravitsemusneuvottelukunta

 |

 |
|  |
| Toimitilat | 
* Hallituskatu 3

 |
|  |
| Historia | 
* Maa- ja metsätalousministeriön tietopalvelukeskus
* Maaseutuvirasto
* Maatalousministeriön asutusasiainosasto
* Suomalaisen ruokakulttuurin edistämisohjelma

 |

 |